text: Lastbilulykke lukkede vejen i fem timer: Nu er E20 åben
  29 juni 2016 kl. 16.54
  E20 Motorvejen er netop blevet åbnet, efter en ulykke med en lastbil betød, at motorvejen var spærret i fem og en halv time.
  Motorvej E20 er netop blevet åbnet i begge retninger ved Esbjerg efter en ulykke med en lastbil tidligere på dagen.
  En lastbil kørte omkring klokken 13 galt på E20 motorvejen ved Esbjerg. Lastbilen holdt i den forbindelse på tværs af motorvejen, og  lastbilen rykkede en del af autoværnet op på en strækning, der er omkring 250 meter lang.  Det betød, at E20 var spærret mellem 75 Esbjerg N og 76 Esbjerg Ø i fem og en halv time.
  Der er blevet arbejdet hele dagen på E20, og langsomt er sporrene i retning mod Kolding blevet åbnet, men nu er det altså alle spor i begge retninger, som er blevet frigivet, oplyser Vejdirektoratet.
  
  